
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση των Δημοτικών Παιδικών Σταθμών Δήμου 
Μακρυνείας σε ενιαίο Δημοτικό Νομικό Πρόσωπο 
με την επωνυμία «Δημοτικοί Παιδικοί Σταθμοί Δή¬ 


μου Μακρυνείας». 1 

Έγκριση των 15/2001 και 6/2002 αποφάσεων του Διοι¬ 
κητικού Συμβουλίου του Νομικού Προσώπου με 
την επωνυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ 
Δ.Δ. ΠΑΝΤΑΝΑΣΣΑΣ ΔΗΜΟΥ ΠΑΡΑΒΟΛΑΣ» περί 
ψήφισης Οργανισμού Εσωτερικής Υπηρεσίας. 2 

Κατάργηση Νομικού Προσώπου με την επωνυμία «ΠΟ¬ 
ΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΕΛΑΣΣΟΝΑΣ» 
στο Δήμο Ελασσόνας Ν. Λάρισας. 3 

Κατάργηση Νομικού Προσώπου με την επωνυμία «Ορ¬ 
γανισμός Νεολαίας και Άθλησης Δήμου Ελασσό¬ 
νας» Ν. Λάρισας . 4 

Κατάργηση Νομικού Προσώπου με την επωνυμία «ΔΗ¬ 
ΜΟΤΙΚΗ ΒΙΒΛΙΟΘΗΚΗ ΕΛΑΣΣΟΝΑΣ» στο Δήμο 
Ελασσόνας Ν. Λάρισας. 5 


Απόκτηση της Ελληνικής Ιθαγένειας της ομογενούς 
ΜΠΕΚΚΕΡ ΟΞΑΝΑτου ΒΛΑΝΤΙΣΛΑΒ και της ΝΙΝΑ 
(ΒΕΚΚΕΒΟΚ3ΑΝΑ του νΐ_ΑϋΙ3Ι_Αν και της ΝΙΝΑ). 6 

Απόκτηση της Ελληνικής Ιθαγένειας της ομογενούς 
ΜΑΤΕΒΟΣΙΑΝ ΧΡΙΣΤΙΝΑ του ΣΜΠΑΤ και της 
3ΑΤΕΝΙΚ (ΜΑΤΕΥ03ΥΑΝ ΚΒΙ3ΤΙΝΕ του 5ΜΒΑΤ και 


της 3ΑΤΕΝΙΚ). 7 

Πενταετής απαγόρευση Θήρας στο Δ.Δ. Αγίου Γεωρ¬ 
γίου Δήμου Μητρόπολης Ν. Καρδίτσας. 8 

Έγκριση απόφασης τροποποίησης του Οργανισμού 
Εσωτερικής Υπηρεσίας (Ο.Ε.Υ.) της Δημοτικής 
Επιχείρησης Ύδρευσης - Αποχέτευσης Νάουσας 
(Δ.Ε.Υ.Α.Ν.) Ν. Ημαθίας. 9 


ΑΠΟΦΑΣΕΙ Σ 

Αριθ. 14219 (1) 

Συγχώνευση των Δημοτικών Παιδικών Σταθμών Δήμου 
Μακρυνείας σε ενιαίο Δημοτικό Νομικό Πρόσωπο με 
την επωνυμία «Δημοτικοί Παιδικοί Σταθμοί Δήμου Μα¬ 
κρυνείας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξειςτου άρθρου 12του Ν. 2880/2001 «Πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 
με τις οποίες αντικαταστάθηκετο άρθρο 26 του Π. Δ/τος 
410/95 (Δημοτικός και Κοινοτικός Κώδικας). 

2. Τις διατάξειςτου άρθρου 203του Π.Δ. 410/1995 «Δη¬ 
μοτικός και Κοινοτικός Κώδικας», σε συνδυασμό με τις 
διατάξεις των άρθρων 3 και 4 της Κ.Υ.Α Π2β/2627/ 
17.7.1997 (ΦΕΚ 673/30.7.1997, τ.Β'). 

3. Την 6318/4.4.2001 (ΦΕΚ 473/24.4.2001, τ.Β') απόφα¬ 
σή μας με την οποία συστήθηκε ίδιο Δημοτικό Νομικό 
Πρόσωπο Δημοσίου Δικαίου στον Δήμο Μακρυνείας με 
την επωνυμία: «Δημοτικός Παιδικός Σταθμός Δ.Δ Γαβα- 
λούς» 

4. Την 6319/4.4.2001 (ΦΕΚ 473/24.4.2001, τ.Β') απόφα¬ 
σή μας με την οποία συστήθηκε ίδιο Δημοτικό Νομικό 
Πρόσωπο Δημοσίου Δικαίου στον Δήμο Μακρυνείας με 
την επωνυμία «Δημοτικός Παιδικός Σταθμός Δ.Δ Κάτω 
Μακρυνούς». 

5. Την 10/2002 απόφαση του Δημοτικού Συμβουλίου 
του Δήμου Μακρυνείας που λήφθηκε νομότυπα, και με 
την οποία αποφασίστηκε η συγχώνευση των ανωτέρω 
Δημοτικών Ν.Π.Δ.Δ σε ένα ενιαίο, με την επωνυμία 
«Δημοτικοί Παιδικοί Σταθμοί Δήμου Μακρυνείας». 

6. Την 241/οικ/18.8.1998 απόφαση του Γ.Γ. Περιφέρει¬ 
ας Δυτικής Ελλάδας «Μεταβίβαση αρμοδιοτήτων και πα¬ 
ροχή εξουσιοδότησης υπογραφής αποφάσεων, εγγρά¬ 
φων κ.λπ.» (ΦΕΚ 939/1.9.98, τ.Β'), αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α) Την συγχώνευση των: α) Δημοτικού Παιδικού Σταθ¬ 
μού Δ.Δ Γαβαλούς, β) Δημοτικού Παιδικού Σταθμού Δ.Δ 
Κάτω Μακρυνούς σε ένα ενιαίο Δημοτικό Νομικό Πρόσω¬ 
πο Δημοσίου Δικαίου με την επωνυμία «Δημοτικοί Παιδι¬ 
κοί Σταθμοί Δήμου Μακρυνείας», και έδρα το Δήμο Μα- 
κρυνείας, ως εξής: 

1. Σκοπός του Ν.Π,Δ.Δ. είναι: 

α) Η λειτουργία των Δημοτικών Παιδικών Σταθμών Δή¬ 
μου Μακρυνείας, των νυν λειτουργούντων και όσων στο 
μέλλον θα προστεθούν. 

β) Η προστασία, η ημερήσια διατροφή, διαπαιδαγώγη¬ 
ση και ψυχαγωγία των νηπίων, τα οποία δεν μπορούν να 
έχουν στο οικογενειακό τους περιβάλλοντην απαραίτητη 
φροντίδα, λόγω απασχόλησης των εργαζομένων γονέων 
τους ή άλλων κοινωνικών αιτιών. 

γ) Η ενγένει φροντίδα των παιδιών του Δήμου. 

2. Όργανα Διοίκησης 

Το Ν.Π. διοικείται από επταμελές (7) Διοικητικό Συμ¬ 
βούλιο που αποτελείται από: 

Α) Το Δήμαρχο ή άλλο Αιρετό μέλος που ορίζεται από το 
Δήμαρχο, ως πρόεδρο. 

Β) Δύο (2) Δημοτικούς Συμβούλους που ορίζονται από 
το Δημοτικό Συμβούλιο με τους αναπληρωτές τους. 

Γ) Δύο (2) εκπροσώπους γονέων με τους αναπληρωτές 
τους που ορίζει το Δημοτικό Συμβούλιο. 

Δ) Ένα (1) εκπρόσωπο των εργαζομένων με τον ανα¬ 
πληρωτή του που ορίζει η Γ ενική Συνέλευση των Εργαζο¬ 
μένων. 

Ε) Ένα (1) δημότη με τον αναπληρωτή του που ορίζει το 
Δημοτικό Συμβούλιο. 

Τον πρόεδρο, όταν απουσιάζει ή κωλύεται, τον αναπλη¬ 
ρώνει ο Αντιπρόεδρος, ο οποίος εκλέγεται από το Διοικη¬ 
τικό Συμβούλιο , μεταξύ των μελών του, κατά την πρώτη 
συνεδρίασή του. 

Η θητεία του Διοικητικού Συμβουλίου ακολουθεί την Δη¬ 
μοτική περίοδο. 

Το Δ.Σ. φροντίζει για την επιτυχία του σκοπού του Νομι¬ 
κού Προσώπου, διαχειρίζεται την περιουσία του και γενι¬ 
κά τα συμφέροντά του και διοικεί, εποπτεύει και ελέγχει 
όλη τη λειτουργία του που την καθορίζουν οι σχετικές δια¬ 
τάξεις του Δ.Κ.Κ. (Π.Δ. 410/95), όπως ισχύουν κάθε φορά 
για τα «Δημοτικά Νομικά Πρόσωπα», καθώς και τα Προε¬ 
δρικά Διατάγματα και οι Υπουργικές Αποφάσεις που εκ- 
δίδονται σε εκτέλετή τους. 

Το Διοικητικό Συμβούλιο μπορεί με απόφασή του να 
αναθέτει σε μέλη του την επιμέλεια ορισμένων τομέων 
της δραστηριότητας του καθώς επίσης και να συστήνει 
Επιτροπές στις οποίες μπορεί να συμμετέχουν και ιδιώτες 
εθελοντές που δεν είναι μέλη του με σκοπό την καλύτερη 
επιδίωξη του σκοπού του. 

3. Λειτουργία του Διοικητικού Συμβουλίου. 

Το Δ.Σ συνεδριάζει τακτικά, ύστερα από πρόσκληση 
του Προέδρου και υπό την προεδρεία του. 

Ο Πρόεδρος μπορεί να συγκαλείτο Δ.Σ. και όποτε θεω¬ 
ρεί ότι αυτό επιβάλλεται ή όταν ζητηθεί από την πλειοψη- 
φία των μελών του. 

Οι αποφάσεις λαμβάνονται με την απόλυτη πλειοψηφία 
των παρόντων μελών του. Σε ισοψηφία υπερισχύει η ψή¬ 
φος του Προέδρου. 

Τα πρακτικά των συνεδριάσεων του Δ.Σ. και οι αποφά¬ 
σεις του καταχωρούνται με χρονολογική σειρά σε ειδικό 
βιβλίο που είναι αριθμημένο και μονογραφημένο από τον 


πρόεδρο. Τηρούνται δε με την φροντίδα και την ευθύνη 
του Γραμματέα του Διοικητικού Συμβουλίου και υπογρά¬ 
φονται από αυτόν και τον πρόεδρο καθώς και από άλατα 
μέλη του Δ.Σ. που μετείχαν στη συνεδρίαση, κατά την αρ¬ 
χή της επόμενης συνεδριάσεως αυτού, όπου γίνεται η επι¬ 
κύρωση, ύστερα από ανάγνωσή τους. 

Το Δ.Σ. βρίσκεται σε απαρτία εφόσον είναι παρόντες το 
ήμισυ του αριθμού των μελών πλέον ενός, συμπεριλαμ¬ 
βανομένου και του προέδρου. 

4. Εκπροσώπηση 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημόσιων 
και Διοικητικών εν γένει αρχών, καθώς και στις συναλλα¬ 
γές του με φυσικά και Νομικά Πρόσωπα από τον Πρόεδρο 
του Δ.Σ, τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

5. Αρμοδιότητες του Προέδρου 

Ο πρόεδρος του Δ.Σ. συγκαλείτο Διοικητικό Συμβούλιο 
σε συνεδρίαση και προεδρεύει αυτού, προΐσταται στις 
υπηρεσίες του και ασκεί τη γενική εποπτεία και τον έλεγ¬ 
χο της λειτουργίας του. 

Εκπροσωπείτο Νομικό Πρόσωπο όπως αναφέρεται στο 
προηγούμενο άρθρο και φροντίζει γαιτα συμφέροντα αυ¬ 
τού, σύμφωνα με τις διατάξεις των νόμων και του παρό¬ 
ντος οργανισμού και με τις αποφάσεις του Δ.Σ. 

Παραγγέλλει μαζί με το Δ.Σ. την πληρωμή των εξόδων 
του προϋπολογισμού και κάθε άλλη έκτακτη δαπάνη και 
φροντίζει για την τήρηση ακριβώς των διατάξεων που 
ισχύουν κάθε φορά και αναφέρονται στα Δημοτικά Νομι¬ 
κά Πρόσωπα του παρόντος Οργανισμού. 

Εισηγείται στο Δ.Σ. τα θέματα που πρέπει να συζητη¬ 
θούν και να ληφθούν πάνω σ’ αυτά αποφάσεις και εκτελεί 
αυτές. 

Θεωρεί και υπογράφει άλατα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με το γραμματέα. 

6. Κανονισμοί 

Με απόφαση του Δημοτικού Συμβουλίου, που εγκρίνε- 
ται από το Γ.Γ. της Περιφέρειας συντάσσεται ο κανονι¬ 
σμός λειτουργίας του Νομικού Προσώπου. 

Μέχρι την σύνταξη του νέου κανονισμού, το Νομικό 
Πρόσωπο συνεχίζει να λειτουργεί σύμφωνα με τον υφι¬ 
στάμενο κανονισμό λειτουργίας. 

7. Οικονομική διαχείριση 

Εφαρμόζονται αναλογικά οι διατάξεις που ισχύουν για 
τους Δήμους. Εφόσοντο Νομικό Πρόσωπο επιχορηγείται 
από το κράτος, η επιχορήγηση αυτή εγγράφεται χωριστά 
στα έσοδα του προϋπολογισμού. Αν αυτή παρέχεται στο 
νομικό πρόσωπο για την εκπλήρωση ειδικού σκοπού, εγ- 
γράφεται αντίστοιχη πίστωση για το σκοπό αυτό ιδιαιτέ¬ 
ρως στα έξοδα του προϋπολογισμού. 

8. Προϋπολογισμός - Απολογισμός 

Ο προϋπολογισμός - απολογισμός καταρτίζεται από το 
Δ.Σ. και εγκρίνεται με απόφαση του Δημοτικού Συμβουλί¬ 
ου η οποία υπόκειται στον έλεγχο των πράξεων των Δη¬ 
μοτικών Συμβουλίων, σύμφωνα με τις εκάστοτε ισχύου- 
σες διατάξεις. 

9. Εκτέλεση έργων - Προμήθειες 

Γίνονται από το Νομικό Πρόσωπο πάντα, σύμφωνα με 

τις ισχύουσες κάθε φορά διατάξεις περί προμηθειών και 
εκτέλεσης έργων των Ο.Τ.Α. 

10. Πόροι και Περιουσία 

Οι πόροι του Ν.Π. είναι: 

α) Ετήσια επιχορήγηση από διάφορες Κρατικές Πηγές. 

β) Ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές κ.λπ. 

δ) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο. 

ε) Η κινητή και ακίνητη περιουσία την οποία χρησιμο¬ 
ποιούσαν οι Κρατικοί Σταθμοί και μεταβιβάστηκε στα Δη¬ 
μοτικά Νομικά Πρόσωπα σύμφωνα με το αρ. 42παρ. 4του 
Ν. 2218/1994. 

στ) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω. 

11. Σφραγίδα 

Το Ν.Π.Δ.Δ. έχει σφραγίδα στρογγυλή που αποτελείται 
από τρεις ομόκεντρους κύκλους. 

Στον εσωτερικό κύκλο φέρει το έμβλημα της Ελληνικής 
Δημοκρατίας. Στο μεσαίο κύκλο την επωνυμία του Νομι¬ 
κού Προσώπου και στον εξωτερικό κύκλο τις λέξεις «ΕΛ¬ 
ΛΗΝΙΚΗ ΔΗΜΟΚΡΑΤΙΑ» (άρθρο 10 Δ.Κ.Κ.) 

12. Γ ενικές διατάξεις 

α) Οι αρμοδιότητες του Διοικητικού Συμβουλίου, οι συ¬ 
νεδριάσεις, οι αρμοδιότητες του προέδρου, το δικαίωμα 
εγγραφής, οι όροι για τη διακοπή της φιλοξενίας, η μετα¬ 
φορά των παιδιών, οι ώρες λειτουργίας, τα τμήματα, η ια¬ 
τρική παρακολούθηση, ημερήσια απασχόληση των παι¬ 
διών, η διατροφή των παιδιών, το προσωπικό και κάθε ζή¬ 
τημα σχετικό με τη λειτουργία του Ν.Π.Δ.Δ. ρυθμίζονται 
ειδικότερα με τον κανονισμό λειτουργίας που θα ψηφι- 
σθεί από το Δημοτικό Συμβούλιο. 

β) Το νέο Νομικό Πρόσωπο υπεισέρχεται αυτοδικαίως 
και χωρίς καμμία άλλη διατύπωση σε όλα τα δικαιώματα 
και τις υποχρεώσεις των συγχωνευθέντων Νομικών Προ¬ 
σώπων εξομοιούμενο με καθολικό διάδοχο. 

γ) Οι εκκρεμείς δίκες συνεχίζονται από το νέο Νομικό 
Πρόσωπο χωρίς ειδικότερη διατύπωση για τη συνέχιση 
από αυτό. 

δ) Το Νομικό Πρόσωπο και οι αποφάσεις του Διοικητι¬ 
κού Συμβουλίου υπάγονται στην εποπτείατου Δήμου Μα- 
κρυνείας, σύμφωνα με το άρθρο 198 Π.Δ. 410/1995 
(Δ.Κ.Κ.). 

13. Διάλυση 

Το Ν.Π.Δ.Δ. καταργείται σύμφωνα με τις διατάξεις του 
άρθρου 201 Π.Δ. 410/95 (Δ.Κ.Κ.) που ισχύουν για τα Δη¬ 
μοτικά Νομικά Πρόσωπα. 

14. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού προϋπολογισμού (σύμφωνα 
με τις διατάξεις του άρθρου 26 παρ. 6 του Π.Δ. 410/95, 
όπως αυτό τροποποιήθηκε με το άρθρο 12 του νέου Νό¬ 
μου 2880/01), καθώς και σε βάρος του προϋπολογισμού 
του Δήμου Μακρυνείαςτο ύψος της οποίας δεν μπορεί να 
προσδιορισθεί. 

15. Τελική διάταξη 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του Ν. 
2880/01 και του άρθρου 203 του Π.Δ. 410/95 και ρυθμίζε¬ 
ται με απόφαση του Δημοτικού Συμβουλίου, ύστερα από 


αιτιολογημένη πρόταση του Διοικητικού Συμβουλίου του 
Νομικού Προσώπου και στηριζόμενη στο Νόμο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 11 Ιουλίου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 
-♦- 

Αριθ. 13806+ 12108 (2) 

Έγκριση των 15/2001 και 6/2002 αποφάσεων του Διοικη¬ 
τικού Συμβουλίου του Νομικού Προσώπου με την επω¬ 
νυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ Δ.Δ. ΠΑ- 
ΝΤΑΝΑΣΣΑΣ ΔΗΜΟΥ ΠΑΡΑΒΟΛΑΣ» περί ψήφισης Ορ¬ 
γανισμού Εσωτερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του Ν. 1586/86. 

2. Τις διατάξεις του άρθρου 12 του Ν. 1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκαν με το άρθρο 6 παρ. 5 του Ν. 2307/95. 

3. Τις διατάξεις των άρθρων 26, 198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6, 7 και 8 του Ν. 
2503/97, 9 παρ. 16 του Ν. 2623/98 και 11 παρ. 1 και 9 του 
Ν. 2839/2000. 

5. Τις διατάξεις του άρθρου 12 του Ν. 2880/2001. 

6. Την 9161/12.6.2000 (ΦΕΚ 818/τ.Β'/5.7.2000) απόφα¬ 
σή μας με την οποία συστήθηκε στο Δήμο Παραβόλας ίδιο 
Νομικό Πρόσωπο Δημοσίου Δικαίου με την επωνυμία «Δη¬ 
μοτικός Παιδικός Σταθμός Δ.Δ. ΠαντάνασσαςΔήμου Πα¬ 
ραβόλας». 

7. Τις 15/2001 και 6/2002 αποφάσεις του Διοικητικού 
Συμβουλίου του Ν.Π.Δ.Δ με την επωνυμία «Δημοτικός 
Παιδικός Σταθμός Δ.Δ Παντάνασσας Δήμου Παραβόλας» 
με τις οποίες ψηφίστηκε και τροποποιήθηκε αντίστοιχα ο 
Ο.Ε.Υ. αυτού. 

8. Την 34/2002 απόφαση του Δημοτικού Συμβουλίου 
Παραβόλας, με τις οποίες εγκρίνεται ο Ο.Ε.Υ. και η τρο¬ 
ποποίηση αυτού αντίστοιχα, του Ν.Π.Δ.Δ. με την επωνυ¬ 
μία «Δημοτικός Παιδικός Σταθμός Δ.Δ. Παντάνασσας Δή¬ 
μου Παραβόλας», όπως καταρτίστηκε καιτροποποιήθηκε 
αντίστοιχα με τις 15/2001 και 6/2002 αποφάσεις του Διοι¬ 
κητικού Συμβουλίου αυτού. 

9. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Νομού Αιτ/νίας, που διατυ¬ 
πώθηκε με την 75/2002 απόφασή του. 

10. Την 241/Γ.Γ/18.8.1998 (ΦΕΚ 939/1.9.98, τ.Β') από¬ 
φαση του Γενικού Γραμματέα Περιφέρειας Δυτικής Ελ¬ 
λάδας περί «Μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασίζου¬ 
με: 

Εγκρίνουμε τις 15/2001 και 6/2002 αποφάσεις του Διοι¬ 
κητικού Συμβουλίου του Ν.Π.Δ.Δ. με την επωνυμία «Δη¬ 
μοτικός Παιδικός Σταθμός Παραβόλας» με τις οποίες ψη¬ 
φίστηκε και τροποποιήθηκε αντίστοιχα ο Ο.Ε.Υ αυτού, 
όπως παρακάτω αναλυτικά αναφέρεται: 

Άρθρο 1 

Διάρθρωση Υπηρεσιών 

Οι υπηρεσίες του Δ.Π.Σ. Δ.Δ. Παντάνασσας Δήμου Πα¬ 
ράβολος λειτουργούν σε επίπεδο Αυτοτελούς Γραφείου 
ανάλογα με την δυναμικότητα του Σταθμού, σύμφωνα με 
τη συστατική πράξη προσαρμογής του (Φ.Ε.Κ. 818/τ.Β'/ 
5.7.2000), με την οποία προσαρμόζεται η ιδρυτική πράξη 
του Κ.Π.Σ. Παντάνασσας Π.Δ. 221/89 (Φ.Ε.Κ. 103/τ.Α.'/ 
26.4.1989). 

Άρθρο 2 

Αρμοδιότητες Αυτοτελούς Γ ραφείου 

Το Γραφείο επιμελείται την παροχή σύγχρονης προ- 
σχολικής αγωγής στα φιλοξενούμενα νήπια, εποπτεύει, 
συντονίζει και κατευθύνει το παιδαγωγικό έργο του Σταθ¬ 
μού και γενικά μεριμνά για την εύρυθμη λειτουργία του 
σύμφωνα με τον ισχύοντα κανονισμό και επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Αυτοτελούς Γ ραφείου. 

1. Είναι αρμόδιος και επιμελείται, σε συνεργασία με 
τους παιδαγωγούς του Σταθμού, για την εφαρμογή των 
σύγχρονων απόψεωντης Παιδαγωγικής και της Ψυχολο- 
γίας. 

2. Εποπτεύει, συντονίζει και κατευθύνει το παιδαγωγικό 
έργο του Σταθμού. 

3. Είναι αρμόδιος για την εύρρυθμη λειτουργία του 
Σταθμού και την τήρηση του κανονισμού λειτουργίας. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι¬ 
κή τεχνική υποδομή του Σταθμού, όπως: 

α) Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

β) Το παιδαγωγικό υλικό και τον πόσης φύσεως εξοπλι¬ 
σμό. 

γ) τις απαραίτητες εργασίες για την επισκευή και συ¬ 
ντήρηση των κτιρίων. 

δ) την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μη δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των υπαλλήλων, 
που αφορούν ανάγκες των αρμοδιοτήτων τους. 

7. Συνεργάζεται αρμονικά με τον υπάλληλο του Διοικη¬ 
τικού - Οικονομικού, ο οποίος οφείλει να παρέχει κάθε 
στοιχείο, για να διασφαλισθεί η εύρυθμη λειτουργία του 
Σταθμού και η επίτευξη των σκοπών του. 

8. Επιβλέπει την τήρηση όλων των απαραίτητων βι¬ 
βλίων, υπογράφει και συμπληρώνει όσα βιβλία είναι δικής 
του αρμοδιότητας και τηρεί τη σφραγίδα του Σταθμού. 

9. Εποπτεύει όλο το προσωπικό του Σταθμού για τη σω¬ 
στή εκτέλεση των καθηκόντωντου. 

10. Είναι υπεύθυνος για τις συγκεντρώσεις προσωπικού 
- γονέων. 

11. Ασκεί και όλα τα καθήκοντα του Κλάδου Βρεφονη- 
πιοκομίας κάποιες ώρες από το ωράριο του. 

12. Ασκεί και τα καθήκοντα του υπάλληλου Διοικητικού 


- Οικονομικού, όταν δεν υπηρετεί υπάλληλος του κλάδου 
αυτού στο Σταθμό, δηλαδή τα εξής: 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και τα 
λοιπά υλικά που είναι απαραίτητα για την εύρυθμη λει¬ 
τουργία του. 

β) Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

γ) Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ., του προσωπικού. 

δ) Είναι υπεύθυνος για την κατάρτιση του προϋπολογι¬ 
σμού - απολογισμού - ισολογισμού, 
ε) Τηρεί άλατα διοικητικά και διαχειριστικά βιβλία, 
στ) Εκτελεί χρέη γραμματέα στις συνεδριάσεις του Δι¬ 
οικητικού Συμβουλίου. 

Άρθρο 4 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α' Μόνιμο Προσωπικό 

1. Κλάδος ΤΕ9 Βρεφονηπιοκομίας 
Θέσεις: 2 

Βαθμός: Δ'-Α' 

2. Κλάδος Τ.Ε. 17 Διοικητικός - Λογιστικός 
Θέσεις: 1 

Βαθμός: Δ'-Α' 

3. Κλάδος Δ.Ε. 8 Βοηθών Βρεφοκόμων - Παιδοκόμων 
Θέσεις: 1 

Βαθμός: Δ'-Α' 

5. Κλάδος Υ.Ε. 14 Βοηθητικού Προσωπικού (Βοηθός 
μαγείρων) 

Θέσεις: 1 
Βαθμός: Ε'- Β' 

6. Κλάδος Υ.Ε. 16 Προσωπικού Καθαριότητας 
Θέσεις: 2 

Βαθμός: Ε' - Β' 

Β' Τακτικό Προσωπικό Προσωποπαγών θέσεων 

1. Κλάδος ΤΕ Βρεφονηπιοκομίας 
Θέσεις: 1 

Βαθμός: Δ'-Α' 

2. Κλάδος Υ.Ε. 14 Μαγείρων 
Θέσεις: 1 

Βαθμός: Ε' - Β' 

3. Κλάδος Υ.Ε. 16 Προσωπικού Καθαριότητας. 

Θέσεις: 1 

Βαθμός: Ε'- Β' 

Γ ΕΠΟΧΙΑΚΟ ΠΡΟΣΩΠΙΚΟ 

1. Κλάδος Τ.Ε.9 Βρεφονηπιοκομίας 
Θέσεις: 1 

2. Κλάδος Δ.Ε.8 Βοηθών Βρεφοκόμων Παιδοκόμων 
Θέσεις: 1 

Άρθρο 5 

Προϊστάμενοι Αυτοτελούς Γ ραφείου 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων Π.Ε. Νηπιαγωγών (προ¬ 
σωρινός), Τ.Ε. Νηπιαγωγών (προσωρινός) και Τ.Ε. Βρε¬ 
φονηπιοκομίας, ως Προϊστάμενοι Αυτοτελούς Γραφείου 
Παιδικού Σταθμού επιλέγονται από τους κλάδους Π.Ε. 

Νηπιαγωγών (προσωρινός), Τ.Ε. Νηπιαγωγών (προσωρι¬ 
νός), Τ.Ε. Νηπιαγωγών (προσωρινός), Τ.Ε. Βρεφονηπιο- 
κομίας και Τ.Ε.9 Βρεφονηπιοκομίας. 

Άρθρο 6 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές της υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες νομοθετικές διατάξεις. 

Άρθρο 7 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις, κατά κλάδο, καλύπτουν όλους 
τους εργαζομένους στο Ν.Π.Δ.Δ., ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. Οι αρμοδιότητες του 
προσωπικού κατανέμονται με απόφαση του Προέδρου 
του Δ.Σ. του Ν.Π.Δ.Δ., ανάλογα με τις ανάγκες των υπη¬ 
ρεσιών, τα προσόντα των υπαλλήλων, την πείρα και τις 
γνώσεις αυτών σε ειδικά αντικείμενα, κατά την οποία κα¬ 
τανομή θα εξετάζονται και τυχόν ειδικές ανάγκες των 
υπαλλήλων (μητέρες ανηλίκων τέκνων, έγκυες γυναίκες, 
τόπος διαμονής κ.λπ.). 

Προϊστάμενος Αυτοτελούς Γ ραφείου ορίζεται με από¬ 
φαση του Προέδρου του Δ.Σ. ο κρινόμενος από το αρμό¬ 
διο Υπηρεσιακό Συμβουλίου υπάλληλος, αναπληρούμε- 
νος, σε περίπτωση απουσίας του ή κωλύματος, από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών, μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Άρθρο 8 

Τελικές Διατάξεις 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί στο Σταθμό, κατά τη δημο¬ 
σίευση του παρόντος Ο.Ε.Υ., εντάσσεται υποχρεωτικά 
στις θέσεις που έχουν δημιουργηθεί γι αυτό. 

Ακροτελεύτιο άρθρο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους ΚΑΠ, τροφεία κ.λπ. ύψους 176.082,17 
ευρώ περίπου, εφ’ όσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί 
να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Ιουλίου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 


Αριθ. 11105 (3) 

Κατάργηση Νομικού Προσώπου με την επωνυμία «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΕΛΑΣΣΟΝΑΣ» στο 
Δήμο Ελασσόνας Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την 11742/93 απόφαση του Νομάρχη Λάρισας, περί 
σύστασης του Νομικού Προσώπου με την επωνυμία «Πο¬ 
λιτιστικός Οργανισμός Δήμου Ελασσόνας (Π.Ο.Δ.Ε.)», η 
οποίαδημοσιεύθηκεστοΦΕΚ455/24.6.93/τ.Β', όπωςτρο- 
ποποιήθηκε μεταγενέστερα με την 22402/10.1.2000 από¬ 
φαση του Γ ενικού Γ ραμματέα Περιφέρειας Θεσσαλίας, η 
οποία δημοσιεύθηκε στο ΦΕΚ97/3.2.2000/τ.Β'. 

3. Τις διατάξεις του άρθρου 1 παρ. 2α του Ν. 2469/97. 

4. Την 50/2002 απόφαση του Δημοτικού Συμβουλίου 
του Δήμου Ελασσόνας, περί κατάργησης του Νομικού 
Προσώπου με την επωνυμία «Πολιτιστικός Οργανισμός 
Δήμου Ελασσόνας (Π.Ο.Δ.Ε.)». 

5. Την 2682/10.5.2001 απόφασή μας (ΦΕΚ 597/ 

21.5.2001 (τ.Β'), παροχή εξουσιοδότησης υπογραφής 
στον Προϊστάμενο της Διεύθυνσης Αυτοδιοίκησης και 
Αποκέντρωσης «Με εντολή Γ ενικού Γ ραμματέα Περιφέ¬ 
ρειας Θεσσαλίας». 

6. Το γεγονός ότι οι σκοποί, του υπό κατάργηση Νομι¬ 
κού Προσώπου, εκπληρώνονται από την αμιγή Επιχείρη¬ 
ση με την επωνυμία «Δημοτική Επιχείρηση Πολιτισμού - 
Τουρισμού - Αθλητισμού και Κοινωνικής Αλληλεγγύης 
(Δ.Ε.Π.Τ.Α.Κ.ΑΛ.)», η οποία συστήθηκε με την 2900/ 

28.2.2001 απόφαση του Γενικού Γ ραμματέα Περιφέρειας 
Θεσσαλίας και η οποία δημοσιεύθηκε στο ΦΕΚ 474/ 
25.4.2001/τ.Β', αποφασίζουμε: 

Καταργούμε το Νομικό Πρόσωπο με την επωνυμία «Πο¬ 
λιτιστικός Οργανισμός Δήμου Ελασσόνας (Π.Ο.Δ.Ε.)». 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Ελασσόνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 3 Ιουλίου 2002 
Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-♦- 

Αριθ. 11104 (4) 

Κατάργηση Νομικού Προσώπου με την επωνυμία «Οργα¬ 
νισμός Νεολαίας και Άθλησης Δήμου Ελασσόνας» Ν. 
Λάρισας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ410/95). 

2. Την 22401/10.1.2000 απόφαση του Γενικού Γραμμα¬ 
τέα Περιφέρειας Θεσσαλίας, περί σύστασηςτου Νομικού 
Προσώπου με την επωνυμία «Οργανισμός Νεολαίας και 
Άθλησης Δήμου Ελασσόνας», η οποία δημοσιεύθηκε στο 
ΦΕΚ 97/3.2.2000/τ.Β'. 

3. Τις διατάξεις του άρθρου 1 παρ. 2α του Ν. 2469/97. 

4. Την 67/2002 απόφαση του Δημοτικού Συμβουλίου 
του Δήμου Ελασσόνας, περί κατάργησης του Νομικού 
Προσώπου με την επωνυμία «Οργανισμός Νεολαίας και 
Άθλησης Δήμου Ελασσόνας». 

5. Την 2682/10.5.2001 απόφασή μας (ΦΕΚ 597/ 
21.5.2001/τ.Β'), παροχή εξουσιοδότησης υπογραφής 
στον Προϊστάμενο της Διεύθυνσης Αυτοδιοίκησης και 
Αποκέντρωσης «Με εντολή Γενικού Γραμματέα Περιφέ¬ 
ρειας Θεσσαλίας». 

6. Το γεγονός ότι οι σκοποί, του υπο κατάργηση Νομι¬ 
κού Προσώπου, εκπληρώνονται από την αμιγή Επιχείρη¬ 
ση με την επωνυμία «Δημοτική Επιχείρηση Πολιτισμού - 
Τουρισμού - Αθλητισμού και Κοινωνικής Αλληλεγγύης 
(Δ.Ε.Π.Τ.Α.Κ.ΑΛ.)», η οποία συστήθηκε με την 2900/ 

28.2.2001 απόφαση του Γενικού Γραμματέα Περιφέρειας 
Θεσσαλίας και η οποία δημοσιεύθηκε στο ΦΕΚ 474/ 
25.4.2001/τ.Β', αποφασίζουμε: 

Καταργούμε το Νομικό Πρόσωπο με την επωνυμία «Ορ¬ 
γανισμός Νεολαίας και Άθλησης Δήμου Ελασσόνας» Ν. 
Λάρισας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Ελασσόνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 3 Ιουλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-Φ- 

Αριθ. 12383 (5) 

Κατάργηση Νομικού Προσώπου με την επωνυμία «ΔΗ¬ 
ΜΟΤΙΚΗ ΒΙΒΛΙΟΘΗΚΗ ΕΛΑΣΣΟΝΑΣ» στο Δήμο Ελασ¬ 
σόνας Ν. Λάρισας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Δ. Κ.Κ. (Π.Δ410/95). 

2. Το 82/23.7.1973 Π.Δ. (ΦΕΚ 152/21,7.1973/τ.Α'), περί 
σύστασης ιδίου Νομικού Προσώπου με την επωνυμία 
«ΔΗΜΟΤΙΚΗ ΒΙΒΛΙΟΘΗΚΗ ΕΛΑΣΣΟΝΑΣ» στο Δήμο 
Ελασσόνας Ν. Λάρισας. 

3. Τις διατάξεις του άρθρου 1 παρ. 2α του Ν. 2469/97. 

4. Την 89/2002 απόφαση του Δημοτικού Συμβουλίου 
του Δήμου Ελασσόνας, περί κατάργησης του Νομικού 
Προσώπου με την επωνυμία «ΔΗΜΟΤΙΚΗ ΒΙΒΛΙΟΘΗΚΗ 
ΕΛΑΣΣΟΝΑΣ». 

5. Την 2682/10.5.2001 απόφασή μας (ΦΕΚ 597/ 

21.5.2001 /τ,Β'), παροχή εξουσιοδότησης υπογραφής 
στον Προϊστάμενο της Διεύθυνσης Αυτοδιοίκησης και 
Αποκέντρωσης «Με εντολή Γενικού Γραμματέα Περιφέ¬ 
ρειας Θεσσαλίας». 

Το γεγονός ότι οι σκοποί, του υπό κατάργηση Νομικού 
Προσώπου, εκπληρώνονται από την αμιγή Επιχείρηση 
με την επωνυμία «Δημοτική Επιχείρηση Πολιτισμού - Του¬ 
ρισμού - Αθλητισμού και Κοινωνικής Αλληλεγγύης 
(Δ.Ε.Π.Τ.Α.Κ.ΑΛ.)», η οποία συστήθηκε με την 2900/ 

28.2.2001 απόφαση του Γ ενικού Γ ραμματέα Περιφέρειας 


Θεσσαλίας και η οποία δημοσιεύθηκε στο ΦΕΚ 474/ 
25.4.2001/τ.Β', αποφασίζουμε: 

Καταργούμετο Νομικό Πρόσωπο με την επωνυμία «ΔΗ¬ 
ΜΟΤΙΚΗ ΒΙΒΛΙΟΘΗΚΗ ΕΛΑΣΣΟΝΑΣ» στο Δήμο Ελασσό¬ 
νας Ν. Λάρισας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Ελασσόνας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 3 Ιουλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-Φ- 

( 6 ) 

Απόκτηση της Ελληνικής Ιθαγένειας της ομογενούς 
ΜΠΕΚΚΕΡ ΟΞΑΝΑ του ΒΛΑΝΤΙΣΛΑΒ και της ΝΙΝΑ 
(ΒΕΚΚΕΒΟΚ5ΑΝΑ του νΐ_ΑϋΙ3Ι_Αν και της ΝΙΝΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την οικ. 15996/4.7.2002 απόφαση του Γ ενικού Γ ραμ¬ 
ματέα της Περιφέρειας Θεσσαλίας γίνεται αποδεκτή η 
από 15.12.2000 αίτηση της ομογενούς Μ ΠΕΚΚΕΡ ΟΞΑΝΑ 
του ΒΛΑΝΤΙΣΛΑΒ και της ΝΙΝΑ (ΒΕΚΚΕΒ ΟΚ5ΑΝΑ του 
νΐ_ΑϋΙ3Ι_Αν και της ΝΙΝΑ) περί απόκτησης της Ελληνικής 
Ιθαγένειας και του εξελληνισμού του επωνύμου της από 
ΜΠΕΚΚΕΡ (ΒΕΚΚΕΒ) σε ΜΠΕΚΚΕΡ (ΒΕΚΚΕΒ) και του 
ονόματος της από ΟΞΑΝΑ (ΟΚ3ΑΝΑ) σε ΟΞΑΝΑ (ΟΚ- 
3ΑΝΑ), σύμφωνα με τις διατάξειςτου Ν. 2790/2000 όπως 
τροποποιήθηκαν και ισχύουν με το άρθρο 76 του Ν. 
2910/2001. 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-Φ- 

(7) 

Απόκτηση της Ελληνικής Ιθαγένειας της ομογενούς ΜΑ- 
ΤΕΒΟΣΙΑΝ ΧΡΙΣΤΙΝΑ του ΣΜΠΑΤ και της 3ΑΤΕΝΙΚ 
(ΜΑΤΕ\/03ΥΑΝ ΚΒΙ3ΤΙΝΕ του 3 Μ ΒΑΤ και της 
5ΑΤΕΝΙΚ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την 16085/5.7.2002 απόφαση του Γενικού Γ ραμμα¬ 
τέα της Περιφέρειας Θεσσαλίας γίνεται αποδεκτή η από 

18.2.2002 αίτηση της ομογενούς ΜΑΤΕΒΟΣΙΑΝ ΧΡΙΣΤΙΝΑ 
του ΣΜΠΑΤ και της ΣΑΤΕΝΙΚ (ΜΑΤΕ\/03ΥΑΝ ΚΒΙ3ΤΙΝΕ 
του 3ΜΒΑΤ και της 3ΑΤΕΝΙΚ) περί απόκτησης της Ελλη¬ 
νικής Ιθαγένειας και του εξελληνισμού του επωνύμουτης, 
από ΜΑΤΕΒΟΣΙΑΝ (ΜΑΤΕ\/03ΥΑΝ) σε ΜΑΤΕΒΟΣΙΑΝ 
(ΜΑΤΕΒ03ΥΑΝ) και του ονόματος της από ΧΡΙΣΤΙΝΑ 
(ΚΒΙ3ΤΙΝΕ) σε ΧΡΙΣΤΙΝΑ (ΚΒΙ3ΤΙΝΕ), σύμφωνα με τις δια¬ 
τάξεις του Ν. 2790/2000 όπως τροποποιήθηκαν και ισχύ¬ 
ουν με το άρθρο 76του Ν. 2910/2001. 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

Αριθ.5219 (8) 

Πενταετής απαγόρευση Θήρας στο Δ.Δ. Αγίου Γεωργίου 
Δήμου Μητρόπολης Ν. Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις δ/ξειςτου άρθρου. 258, παρ. 5 του Ν.Δ 86/69. που 
προστέθηκε με το άρθρο 7 παρ. 3 του Ν. 177/75 «Περί 
αντικαταστάσεως και συμπληρώσεως δ/ξεων τινών του 
Ν.Δ. 86/1969 «Περί Δασικού Κώδικα». 

2. Τις δ/ξεις της 414985/29.11.1985 (ΦΕΚ 767/Β7 
18.12.85) κοινής απόφασης του Υπουργού Εθνικής Οικο¬ 
νομίας και Αναπληρωτή Υπουργού Γεωργίας «Μέτρα δια¬ 
χείρισης της άγριας πτηνοπανίδας». 

3. Τιςδ/ξειςτου Π.Δ. 94/1993 (ΦΕΚ 40/Α722.3.1993 «Πε- 
ρί καθορισμού αρμοδιοτήτων που διατηρούνται από τον 
Υπουργό και τις Περιφερειακές Αρχές ή Όργανα διανο- 
μαρχιακού επιπέδου του Υπ. Γ εωργίας. 

4. Τις δ/ξεις του Ν. 2218/1994 (ΦΕΚ 90/Α713.6.94) 
«Ίδρυση Νομαρχιακής Αυτοδιοίκησης, τροποποίηση 
δ/ξεων για την Πρωτοβάθμια Αυτοδιοίκηση και την Περι¬ 
φέρεια και άλλες δ/ξεις». 

5. Τις δ/ξειςτου Ν. 2240/1994 (ΦΕΚ 153/Α716.9.94) «Συ¬ 
μπλήρωση δ/ξεων για τη Νομαρχιακή Αυτοδιοίκηση και 
άλλες δ/ξεις». 

6. Το άρθρο 29Ατου 1558/86 «Κυβέρνηση και Κυβερνη¬ 
τικά Όργανα», που προστέθηκε με το άρθρο 27 του Ν. 
2081/92 (ΦΕΚ 154/Α710.9.92). 

7. Την 1860/23.3.2001 Απόφαση Γ.Γ.Π. Θεσσαλίας «Πε¬ 
ρί μεταβίβασης αρμοδιοτήτων κλπ (ΦΕΚ 421/Β7 
12.4.2001). 

8. Την 2189/27.3.2002 έγγραφο του Κυνηγετικού 
Συλλόγου Καρδίτσας, σε συνδυασμό με την σκοπιμό¬ 
τητα απαγόρευσης του κυνηγίου για την προστασία, 
ανάπτυξη, αναπαραγωγή και εκμετάλλευση του θηρα- 
ματικού πλούτου και της άγριας πανίδας της χώρας 
μας. 

9. Το 2123/21.5.2002 έγγραφο του Δήμου Μητρόπολης 
σύμφωνα με το οποίο συνηγορεί στην απαγόρευση Θή¬ 
ρας, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια από 1.8.2002 έως 30.8.2007 σε έκταση 300 
στρεμμάτων στη θέση -Ζίγρα» που ορίζεται ως εξής: 

Βόρεια: Αγροτική έκταση 

Ανατολικά : Με επαρχιακό δρόμο 

Νότια: Αγροτική έκταση 

Δυτικά: Αγροτική έκταση 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει για τα κυνηγετικά έτη 2002-2007. 

Καρδίτσα, 8 Ιουλίου 2002 

Με εντολή Γενικού Γραμματέα Περιφέρειας 
Ο Δασάρχης Καρδίτσας 
ΒΑΣΙΛΕΙΟΣ ΝΙΚΟΥ 


Αριθ. 6240 (9) 

Έγκριση απόφασης τροποποίησης του Οργανισμού 
Εσωτερικής Υπηρεσίας (Ο.Ε.Υ.) της Δημοτικής Επι¬ 
χείρησης Ύδρευσης - Αποχέτευσης Νάουσας 
(Δ.Ε.Υ.Α.Ν.) Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 του 1069/1980 «περί κινή¬ 
τρων δια την ίδρυσιν Επιχειρήσεων Υδρεύσεως και Απο- 
χετεύσεως». 

2. Τις διατάξεις του Π.Δ. 250/89 «μεταβίβαση αρμοδιο¬ 
τήτων του Υπουργού Εσωτερικών στους Νομάρχες». 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την 32/2002 απόφαση του Διοικητικού Συμβουλίου 
της Δημοτικής Επιχείρησης Ύδρευσης Αποχέτευσης Νά¬ 
ουσας (Δ.Ε.Υ.Α.Ν.) με την οποία τροποποιείται ο Οργανι¬ 
σμός Εσωτερικής Υπηρεσίας (Ο.Ε.Υ.) της επιχείρησης. 

5. Την 160/2002 απόφαση του Δημοτικού Συμβουλίου 
Νάουσας με την οποία γνωμοδοτεί υπέρ της έγκρισηςτου 
Οργανισμού Εσωτερικής Υπηρεσίας (Ο.Ε.Υ.) της Δημοτι¬ 
κής Επιχείρησης Ύδρευσης Αποχέτευσης Νάουσας 
(Δ.Ε.Υ.Α.Ν.). 

6. Την 5631/26.7.2000 (ΦΕΚ 1339/τ.Β72000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γραμματέα Περιφέρειας», αποφασίζουμε: 

Α. Εγκρίνουμε την 32/2002 απόφαση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης Νάουσας (Δ.Ε.Υ.Α.Ν.) με την οποία τροπο¬ 
ποιείται ο Οργανισμός Εσωτερικής Υπηρεσίας (Ο.Ε.Υ.) 
ως εξής: 

1. Στο άρθρο 7 «θέσεις προσωπικού κατά κλάδους, κα¬ 
τηγορίες και ειδικότητες», στον Κλάδο Τεχνικών και στην 
κατηγορία «Τεχνικοί εν γένει» παρ. (δ), 

α) Προστίθεται μία (1) θέση βοηθού ηλεκτρολόγου, με 
ειδικά προσόντα πτυχίο μέσης τεχνικής σχολής και άδεια 
βοηθού ηλεκτρολόγου εγκαταστάτου. 

β) Προστίθεται μία (1) θέση σιδηρουργού (ηλεκτροσυ- 
γκολητή) με ειδικά προσόντα πτυχίο μέσης τεχνικής σχο¬ 
λής και αποδείκνυα μένη εμπειρία. 

γ) Καταργείται μία (1) θέση τεχνίτη υδραυλικού. 

2. Στο ανωτέρω άρθρο, στον ίδιο κλάδο και στην κατη¬ 
γορία Τεχνολόγοι Μηχανικοί παρ. (γ), προστίθεται μία (1) 
θέση Μηχανολόγου Μηχανικού ΤΕ με τα προσόντα του 
άρθρου 11 του παρόντος Ο.Ε.Υ. 

Β. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Δ.Ε.Υ.Α. Νά¬ 
ουσας, το ύψος της οποίας δεν μπορεί να προσδιοριστεί 
εκτωνπροτέρων. 

Η παρούσα να δημοσιευθεί στην εφημερίδα της Κυβερ¬ 
νήσεως. 

Βέροια, 5 Ιουλίου 2002 
Με εντολή Γ ενικού Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΐ.^ 

Θ-ΙΉ3Μ: \Λ/θβΐΤΙ35ίθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109-110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 

_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευ ιό ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίετηβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΐΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίετηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































